Cecilie Paus

Cecilie Paus (født 1943; fødenavn Wilhelmsen) er en norsk skipsreder og milliardær. Hun tilhører fjerde generasjon i skipsrederfamilien Wilhelmsen og har vært en av hovedeierne i Wilh. Wilhelmsen sammen med søskenene Wilhelm Wilhelmsen, Finn Wilhelmsen og Helen Juell siden 1978. De overtok familieaksjene etter sin far, skipsreder Tom Wilhelmsen (1911–1978).Wilhelmsen og Wallenius vil danne shippingkjempe, Vestviken 24 Deres mor var kunstneren Ba Dedekam (1914–2010). Hun er oppført på Kapitals liste over Norges rikeste med en formue på 1,6 milliarder.

Cecilie Wilhelmsen giftet seg i 1972 med skipsreder og investor Christopher Paus (1943–2024). Samme år flyttet de til Pireus i Hellas; fra 1979 har de bodd i London. De er foreldre til Pontine Paus og Olympia Paus. I 2020-årene har hun og døtrene vært sentrale i en mye omtalt familiefeide i Wilhelmsen-familien der de har forsøkt å overta kontrollen over rederiet, og datteren Olympia fremsatte i 2020 et bud på 3,2 milliarder på vegne av seg og slektningene for å kjøpe ut Wilhelm Wilhelmsens familiegren. Budet ble avvist. I rettssaken som hennes søster Helen Juell har anlagt sammen med sine døtre og niesen Hannah Wilhelmsen i 2024 deltar ikke Cecilie Paus og døtrene, men de støtter slektningene i saken. Under denne rettssaken kom det frem at Wilhelmsenfamilien fortsatt skal ha en utenlandsformue.

Referanser

Kategori:Norske skipsredere
Kategori:Fødselsdato ikke oppgitt
Kategori:Artikler i sjøfart-prosjektet